கேள்வி: பிங்கெனின் ஹில்டெகார்ட் - வாழ்க்கை வரலாறு பற்றி தகவல் சொல்.
பதில்: 1098ம் ஆண்டு ஜெர்மனியின் உயர்குலத்தில் பணக்காரக் குடும்பத்தில் ஹில்டெகார்ட் பிறந்தார். தனது 8வது வயதில் பெனடிக்ட் சபை துறவு மடத்துக்குக் கல்வி பயிலச் சென்றார். 18வது வயதில் அக்கன்னியர் மடத்திலேயே சேர்ந்து துறவு வாழ்வை மேற்கொண்டார். 20 ஆண்டுகள் கழித்து 1136ம் ஆண்டில் துறவு மடத்தின் தலைவியானார். அதற்கு அடுத்த நான்கு ஆண்டுகள் இறைக் காட்சிகளைக் கண்டார் என்பர். 1140ம் ஆண்டு முதல் 1150ம் ஆண்டுவரை அக்காட்சிகளைப் படங்களோடும் விளக்கங்களோடும் எழுதி வைத்துள்ளார். இதற்கிடையில் இக்காட்சிகள் உண்மையானதா எனக் கண்டறிவதற்கு மூன்றாம் யூஜின் (திருத்தந்தை) ஒரு விசாரணைக் குழுவை அனுப்பினார். இக்காட்சிகள் உண்மையானவை என அக்குழு திருத்தந்தைக்கு அறிக்கை சமர்ப்பித்தது. ஹில்டெகார்ட், தெற்கு ஜெர்மனி, சுவிட்சர்லாந்து, பாரிஸ் எனப் பல இடங்களுக்குப் பயணம் செய்து போதித்து வந்தார். இவரது மறையுரைகளைக் கேட்டவர் அனைவரும் அவர் பக்கம் ஈர்க்கப்பட்டனர். எழுத்துவடிவிலும் மறையுரைகளைத் தருமாறு அவர்கள் கேட்டுக் கொண்டனர். ஹில்டெகார்ட் தனது வாழ்வின் இறுதிக் கட்டத்தில் துன்பம் அனுபவித்தார். திருச்சபையிலிருந்து விலக்கி வைக்கப்பட்டிருந்த இளம் கிறிஸ்தவர் ஒருவர் இறந்த போது அவருக்கு கிறிஸ்தவ முறைப்படி அடக்கச் சடங்கை நிறைவேற்றினார். இதனால் கடுமையாக எதிர்க்கப்பட்டார். இந்தக் கிறிஸ்தவர் மரணப்படுக்கையில் தனது தவறுகளுக்காக வருந்தி திருவருட்சாதனங்களையும் பெற்றார் என்பது இவர் தரப்பு வாதம். இதனால் இவரது கன்னியர் இல்லம் விலக்கி வைக்கப்பட்டது. இதனைக் கடுமையாய் எதிர்த்தார் ஹில்டெகார்ட். பின்னர் அது இவ்விலக்கு நீக்கப்பட்டது. 1179ம் ஆண்டு செப்டம்பர் 17ம் தேதி தனது 81வது வயதில் இவர் இறந்தார். பேரரசர்கள், திருத்தந்தையர்கள், ஆயர்கள், அருள்சகோதரிகள் மற்றும் உயர்குலப் பிரபுக்களுக்கு எழுதிய நூற்றுக்கு மேற்பட்ட கடிதங்கள், ஒரு நாடகம் உட்பட 72 பாடல்கள், ஏழு புத்தகங்கள் உட்பட ஹில்டெகார்ட் எழுதியவை இன்றும் உள்ளன. இவர் எழுதிய இசைக் குறிப்புகள் இக்காலத்திலும் வாசிக்கக்கூடிய வடிவில் உள்ளன. இவரது எழுத்துகளில் அறிவியல், கலை, மதம் ஆகிய அனைத்துத் துறைகளும் இருக்கின்றன. ஒவ்வொரு மனிதரையும் இறைவனின் சாயலாகப் பார்த்த இவர், சமூகநீதிக்காவும், ஒடுக்கப்பட்டோரின் விடுதலைக்காவும் அயராது உழைத்தவர். 12ம் நூற்றாண்டில் திருச்சபையில் பெரும் மாற்றத்திற்கும் சீர்திருத்தத்திற்கும் வித்திட்டவர் இவர் என நம்பப்படுகின்றது.
கேள்வி: பிங்கெனின் ஹில்டெகார்ட் - புனிதர் பட்டமளிப்பு பற்றி விளக்கவும்.
பதில்: இவருக்கு முறைமையான புனிதர் பட்டமளிப்பு நிகழவில்லை எனினும் இவரின் பெயர் புனிதர்கள் பட்டியலில் இருந்தது, இவரின் புனிதர் பட்ட நிலையில் இருந்த குழப்பத்தை நீக்க திருத்தந்தை பதினாறாம் பெனடிக்ட், 10 மே 2012 இவரின் பக்தியை அதிகாரப்பூர்வமான ஒன்றாக அறிவித்தார். இவரை திருச்சபையின் மறைவல்லுநர் என 7 அக்டோபர் 2012இல் திருத்தந்தை பதினாறாம் பெனடிக்ட் அறிவித்தார்
கேள்வி: பிங்கெனின் ஹில்டெகார்ட் - தற்காலத்தில் பற்றி நீங்கள் என்ன அறிந்துள்ளீர்கள்?
பதில்: விண்வெளியில் உள்ள ஒரு குறுங்கோள் இவரின் பெயரான ஹில்டெகார்ட் என்பதையும் சேர்த்து 898 ஹில்டெகார்ட் எனப் பெயர் இடப்பட்டுள்ளது. கி. பி. 1999ஆம் ஆண்டில் பி. பி. சி. யின் ஆவணப் படமான "பின்செனின் ஹில்டெகார்ட்" திரைப்படம் இவரின் நினைவால் இயற்றப்பட்டது. இதில் பட்ரீசியா ரௌட்லட்சு ஹில்டெகார்டாக நடித்திருந்தார். கி. பி. 2012ஆம் ஆண்டில் மேரி சர்ராட்டு தான் எழுதிய இலுமினேசன்சு என்னும் புதினம் இவரின் வாழ்க்கை வரலாற்றை எழுதி இருக்கிறார்.
கேள்வி: பிங்கெனின் ஹில்டெகார்ட் - வெளியிணைப்புகள் என்பது என்ன?
பதில்: *[http://www.hildegardcenter.org/ Hildegard Center for the Arts, A Faith Based Fine Arts Center in Lincoln Nebraska] *[http://www.hildegard-society.org/ International Society of Hildegard von Bingen Studies] *[http://www.hildegard-society.org/faq.html A Hildegard FAQ Sheet] *[http://digilander.libero.it/camdic/HildegardVonBingen.html Hildegard Von Bingen] * *[http://www.hildegard.org/ Hildegard of Bingen] Documents, History, Sites to see today, etc. *[http://ta.radiovaticana.va/Articolo.asp?c=626688 திருஅவையில் திருப்புமுனைகள் – புனித ஹில்டெகார்டு] - வத்திக்கான் வானொலி பகுப்பு:1098 பிறப்புகள் பகுப்பு:1179 இறப்புகள் பகுப்பு:வரலாற்றில் பெண்கள் பகுப்பு:கத்தோலிக்க மறைவல்லுநர்கள் பகுப்பு:செருமனியின் கிறித்தவப் புனிதர்கள் பகுப்பு:செருமானியப் பெண்கள் பகுப்பு:செருமானிய மெய்யியலாளர்கள் பகுப்பு:செருமானியக் கலைஞர்கள்